මහින්දගේ අනාගත දේශපාලන ඉරණම විසඳීම ශ්‍රීලනිපයේ ප‍්‍රමුඛතම කාර්යය බවට පත් කිරීමට වලිකන පාර්ශ්වවල පැසසුමට ලක්වන ආකාරයේ දේශපාලන තීන්දුවක් ගැනීමට ජනපති මෛතී‍්‍ර කටයුතු කළේ ඉකුත් 16 වැනි දින පදනම් ආයතනයේදී පැවැති ශ්‍රීලනිප පාර්ලිමේන්තු, පළාත් සභා මැති ඇමැතිවරුන් සහ ආසන සංවිධායකවරුන් මුණ ගැසුණු අවස්ථාවේදීය. මහින්ද-මෛතී‍්‍ර සමගි කර ඉදිරි මහා මැතිවරණයෙන් සන්ධානයට විශිෂ්ට ජයග‍්‍රහණයක් ලබාගැනීම අරමුණු කර ගනිමින් එහිදී සය පුද්ගල කමිටුවක් පත්කර ගත් අතර ඊට අනුර යාපා ද, සුසිල්, ජෝන්, ඩිලාන්, ටී.බී., වෙල්ගම යන අය පත්වූහ.